Diskusia:Medveď hnedý

message: Z dovodu casteho vandalizmu navrhujem, aby niektory zo spravcov uzamkol tento clanok pre neregistrovanych a novych pouzivatelov.--  • Jonesy •  14:23, 10. január 2009 (UTC)

message: Myslíte, že je vhodné tu robiť čiernu kroniku? Aký máte na to názor?--Pe3kZA✉ 13:40, 25. január 2023 (UTC)
replies: text: dávam v súvislosti s dnešným doplnením a následným zakomentovaním zoznamu  ping na potenciálnych zainteresovaných a redaktorov, venujúcich sa biológii/zoológii. Osobne neviem – na jednej strane, ozdrojované útoky na človeka zrejme sú encyklopedicky významné. Či to ale patrí do článku o druhu je otázne – asi nemáme v inom druhovom čl. podobný špecifický zoznam (pričom napr. už len útokov psov na ľudí bude zrejme v absolútnych číslach viac, len to nikto s takýmto nasadením nesústreďuje). Dá sa to ev. vyčleniť ako samostatný zoznam (niečo typu Zoznam útokov medveďa hnedého na človeka na Slovensku), otázka, či v takej forme je to encyklopedicky relevantné. --Teslaton (diskusia) 12:24, 23. marec 2023 (UTC)

text: Patri to skôr na Wikinews. Wikipédia nie je databáza údajov. Rozsah sa môže zvyšovať. Dušan Kreheľ (diskusia) 13:09, 23. marec 2023 (UTC)
replies: text: :Slovenské Wikisprávy ako aktívny projekt neexistujú, nemá zmysel ťahať sem hypotetickú realitu. Zoznam útokov navyše nemá nutne charakter spravodajstva. Čo sa týka Wikipédie, na enwiki existujú kat. stromy :en:Category:Animal attacks a zvlášť potom :en:Category:Lists of animal fatalities s heslami presne v duchu tu rozoberaného zoznamu (napr. :en:List of wolf attacks in North America, :en:List of shark attacks in South African territorial waters). --Teslaton (diskusia) 13:24, 23. marec 2023 (UTC)
replies: text: ::Osobne si myslím, že je to len ďalšie hrotenie situácie okolo medveďov a nepatrí to do článku. Ako píše Teslaton, je množstvo útokov psov, diviakov, vo svete žralokov, dravých šeliem atď. a žiadne podobné štatistiky a zoznamy sa nevedú. Ak to tu má zostať, potom by to chcelo presunúť do samostatného článku, ideálne všeobecného o útokoch zvierat na ľudí. Ale či to k niečomu bude, ktovie.--Pe3kZA✉ 15:27, 23. marec 2023 (UTC)

text: Podľa mňa sa skrátka treba držať kritériá významnosti. Ak útok vyvolal nejaký väčší rozruch, zmenu stanoviska, významné vyjadrenie osobnosti a podobne k nemu, môže to tu byť. Prípadne vybrať len útoky s tragickým koncom. Ale každé pohryzenie, to asi nie. Nanajvýš len ako príklad.--Eryn Blaireová (diskusia) 15:54, 23. marec 2023 (UTC)
replies: text: :Pri šelme s prevahou hmotnosti a svalovej hmoty, akú má voči človeku medveď hnedý, je každý útok, pri ktorom dôjde k fyzickému stretu potenciálne devastačný (pre človeka). Vôbec nemusí ísť o predátorský útok, ani vodiacu samicu, stačí mrzutosť, prekvapenie s prekročením únikovej vzdialenosti a pod. V tomto zmysle by som útoky netriedil na „bežné pohryzenia“ a závažnejšie prípady. Tzn. prípady, kde podľa spoľahlivých zdrojov došlo k fyzickému stretu, sú podľa mňa potenciálne encyklopedicky významné.

text: :Druhá vec je, že by pre tieto účely zrejme stačila nejaká súhrnná štatistika z autoritatívneho zdroja. Otázka, či ju nejaká autorita vedie, priebežne aktualizuje a hlavne zverejňuje tak, aby sem šla preberať. --Teslaton (diskusia) 20:25, 23. marec 2023 (UTC)
replies: text: ::Argumentu nerozumiem. Aj každá autonehoda môže byť vzhľadom na rýchlosť a hmotnosť auta potenciálne devastačná, ale nepíšeme sem o každej takejto nehode.--Eryn Blaireová (diskusia) 13:13, 24. marec 2023 (UTC)
replies: text: :::Hej, v doprave je samozrejme obetí rádovo viac, ľudia sú ale s bilanciou pozitív/negatív zhruba zmierení. Populácia medveďov tu bola dlhé desaťročia aktívne regulovaná (s čím súvisí aj miera strachu medveďov z ľudí), na veľkej časti územia vôbec trvalo nežili, takže si ľudia od tohto druhu rizika odvykli. A je otázne či teraz budú ochotní si znova navykať. Tzn. brať ako bežnú súčasť života, že podobne ako v tvojom okrese občas niekoho zrazí auto, nemusíš sa vrátiť v zdraví z prechádzky za dedinou, z ovocného sadu alebo zo záhrady od úľov. Ale ako to sú filozofické úvahy, každý si to musí nejak usporiadať sám (a voliť si zástupcov, presadzujúcich riešenia, ktoré ti vyhovujú). Čo sa encyklopédie týka, osobne by ma ako čitateľa zaujímala spoľahlivá štatistika prípadov napadnutia, agregovaná napr. po rokoch. Ak taká nie je v aktualizovanej podobe k dispozícii, nemám osobne problém ani s ad-hoc zoznamom, udržiavanými podľa zmienok v citovateľných periodikách (tzn. nie bulvár a pod.). Akurát by som ho vyčlenil do samostatného článku, dal mu nejakú štandardnú úpravu a trval na citovaní spoľahlivých zdrojov. --Teslaton (diskusia) 14:17, 24. marec 2023 (UTC)

text: V této podobě to nemá valný smysl. Jde o zprávy z novin, z drtivé většiny jen několik let staré, přičemž Wikipedie není sbírkou náhodných informací. Doporučuji zpracovat problematiku komplexně, třeba v podobě samostatného hesla, a globálně. Historie pamatuje skutečně významné medvědí útoky :en:Sankebetsu brown bear incident. -OJJ✉ 17:51, 23. marec 2023 (UTC)

text: Myslím, že (aspoň v súčasnej podobe) je skrytie na mieste.--Jetam2 (diskusia) 17:55, 23. marec 2023 (UTC)

text: Ako prispievateľ a zakladateľ "čiernej kroniky" útokov medveďov na Slovensku sa vyjadrím. Začalo to útokom so smrteľným koncom, ktorý je na Slovensku vynimočný a aj vo svetovom meradle sú takéto útoky zaznamenávané. Na wikipedii je veľa zoznamov rôznych čierných kroník, ako príklad uvediem zoznam teroristických útokov, zoznamy útokov medveďov, žralokov, vlkov, kojotov, krokodílov, atď. Dôvod uvádzať útoky medveďa, ale nie je vo vytváraní zoznamu osôb zranených medveďom. Záznamy sú anonymné. Ide skôr o záznam okolností útoku s cieľom poskytnúť informácie o činnosti človeka, ktorá je viac riziková vzhľadom na útok medveďa na Slovensku.

text: Nemyslím si, že je relevantný dôvod, že keď nemáme zoznam útokov psov, tak nemôžeme mať zoznam útokov medveďa. Súhlasím, že takýto zoznam nepatrí pod samotnú stránku medveďa hnedého. V anglickej wikipédii je to článok linkovaný zo stránky medveďa hnedého.

text: Samotné pridanie smrteľného útoku medveďa na wikipédiu neotvorilo otázku či to tam patrí. Otázku vyvolalo či patrí každý útok medveďa na wikipediu. Počet útokov na rok (v posledných rokoch) vychádza okolo 10-15 ročne, takže za pár rokov to môže byť dlhý zoznam. Bol aj prípad keď zranenie človeka vzniklo v dôsledku úteku človeka pri stretnutí s medveďom. Tento útok bol zo zoznamu odstránený. Čiže už bol určitý spor o tom, či daný útok je dosť relevantný vzhľadom ku príčine vzniku zranenia.

text: Ak zoberieme ako príklad stránky o útokoch zvierat v Severnej amerike na anglickej wikipedii, tak tam je možné nájsť zoznam smrteľných útokov medveďov, ale pri útokoch vlkov sú uvedené aj nesmrteľné útoky. Zjavne je to tak kvôli rozdielnej vynimočnosti rôznych útokov.

text: Navrhujem zaviesť stránku, Útok medveďa, po vzore https://en.wikipedia.org/wiki/Bear_attack kde by sa dal presunúť zoznam útokov na Slovensku, ale kde by sa dali pridávať ďalšie relevantné informácie (dôvod prečo medveď útočí, možná ochrana pred útokom, stav vo svete, porovnanie s inými útokmi zvierat, atď). Zatial by som zoznam ponechal, ale zjavne po jeho predĺžení ho bude treba nahradiť nejakou štatistikou. Záznam o smrteľnom útoku by tam, ale zostať mal. Mirkam1986 (diskusia) 22:49, 30. marec 2023 (UTC)
replies: text: :kde by sa dal presunúť zoznam útokov na Slovensku, ale kde by sa dali pridávať ďalšie relevantné informácie (dôvod prečo medveď útočí, možná ochrana pred útokom, stav vo svete, porovnanie s inými útokmi zvierat, atď). - Ani tam by to nepatrilo. Malo by to byť keď už tak vyslovene stránka venovaná útokom na Slovensku. Toto nie je slovenska encyklopedia, ale vseobecna encyklopedia v slovenskom jazyku, preto pri vseobecnych heslach ako by bol napriklad Utok medveda, nemal byt kladeny doraz na utoky, ktore sa odohrali na Slovensku. proti stranke Zoznam utokov medveda hnedeho na Slovensku by som nic nemal, ak by to bola dobre ozdrojovane, preco nie. Gitanes232 (diskusia) 22:55, 30. marec 2023 (UTC)
thread_title:  Zoznam útokov na človeka na Slovensku